Током играчке каријере освојио је 9 титула првака Совјетског Савеза играјући за московске клубове МВС ВВО и ЦСКА. Од 1954. до 1963. наступао је за репрезентацију са којом је освојио прву историјску титулу првака света на Светском првенству 1954. године. Проглашен је за најбољег голмана СП 1959. године. У два наврата био је део совјетског олимпијског тима где је освојио по једну златну и бронзану медаљу. За репрезентацију је одиграо укупно 90 утакмица.